Fostul ministru al Sănătăţii, Florian Bodog, trimis în judecată de DNA. Este acuzat abuz în serviciu și fals.
Florian Bodog este acuzat că a ajutat-o pe consiliera sa persoanlă să ia salariu de la Ministerul Sănătății, fără ca aceasta să vină la muncă. Fostul ministru ar fi semnal, în fals, mai multe acte în numele consilierei sale. Dosarul a fost trimis spre judecare la Înalta Curte de Casație și Justiție, având în vedere că, la data săvârșirii faptelor, Bodog avea calitatea de ministru în Guvernul României, iar faptele aveau legătură cu atribuțiile de serviciu ale acestuia.
Fostul ministru al Sănătăţii, actual senator, Florian Bodog, a fost trimis în judecată de DNA. El este acuzat de abuz în serviciu, fals intelectual şi fals în înscrisuri sub semnături privată.Conform unui comunicat al Direcției Naționale Anticorupție (DNA), în calitate de ministru al Sănătății, Florian Bodog, ar fi acționat în mod direct pentru ca Marcu Olivia Andreea, angajată în funcția de consilier personal, să își încaseze drepturile salariale pe o perioadă de 12 luni fără să se fi prezentat la serviciu și fără să fi prestat activitățile la care era obligată prin contract.Totodată, deoarece aceasta nu era prezentă fizic la locul de muncă, demnitarul ar fi semnat în locul persoanei respective o serie de acte, potrivit DNA."Concret, în perioada februarie 2017 – ianuarie 2018, inculpatul Bodog Florian Dorel (care în prezent nu mai ocupă funcția de ministru), deși cunoștea că angajata sa în funcția de consilier personal nu s-a prezentat la serviciu și nu a prestat activitățile la care era obligată prin contractul individual de muncă și fișa postului, ar fi atestat în mod nereal prezența acesteia la locul de muncă prin semnarea foilor colective de prezență și nu ar fi luat măsuri pentru sancționarea disciplinară. Astfel, consiliera ministrului, inculpata Marcu Olivia Andreea, ar fi obținut drepturi salariale necuvenite de 75.656 lei, sumă ce ar reprezenta prejudiciu la bugetul ministerului respectiv", arată procurorii, în comunicatul de presă.În același context, în perioada februarie – octombrie 2017, fostul ministru ar fi falsificat semnăturile persoanei respective pe două contracte individuale de muncă și pe o declarație pe proprie răspundere, demersuri menite a produce consecințe juridice.Ministerul Sănătății a declarat că se constituie parte civilă în procesul penal cu suma de 75.656 lei.Dosarul a fost trimis spre judecare la Înalta Curte de Casație și Justiție, având în vedere că, la data săvârșirii faptelor, Bodog avea calitatea de ministru în Guvernul României, iar faptele aveau legătură cu atribuțiile de serviciu ale acestuia.